Administrata Trump: pasoja për qytetet që mbrojnë imigrantët e paligjshëm
Prokurori i Përgjithshëm Jeff Sessions tha se njësitë administrative që u ofrojnë mbrojtje imigrantëve të paligjshëm mund të humbasin fonde federale
Prokurori i Përgjithshëm i Shteteve të Bashkuara Jeff Sessions ka paralajmëruar se qytetet dhe shtetet që mbrojnë imigrantët kriminelë nga deportimi mund të përballen me shkurtime fondesh federale. Zoti Sessions u bëri thirrje qytetarëve të ndjekin ligjet e imigracionit. Por ka rezistencë në lidhje me masat më të ashpra kundrejt imigrantëve, sepse shumë amerikanë i konsiderojnë ato çnjerëzore. Materiali u përgatit nga korrespondentja e Zërit të Amerikës Zlatica Hoke. Demonstrata sporadike kundër deportimit të imigrantëve janë mbajtur në mbarë vendin. Disa politikanë kanë shprehur publikisht kundërshtimin e tyre. tha Rafael Anchia, një ligjvënës demokrat i shtetit të Teksasit. Shkolla, kisha dhe qytete të tëra kanë vendosur t’u ofrojnë mbrojtje imigrantëve pa dokumente. Një prej tyre është një kishë në Buffalo të Nju Jorkut. tha reverendi Justo Gonzalez. Por Prokurori i Përgjithshëm u kujtoi amerikanëve të hënën se do të ketë pasoja nëse nuk deportohen imigrantët që janë arrestuar për krime të caktuara. tha zoti Sessions. Mundësia e humbjes së fondeve federale ka bërë që disa qytete të braktisin statusin e tyre si streha të sigurta. tha kryebashkiaku i komunës Miami-Dade, Carlos Gimenez. Por reagimi nuk është i përgjithshëm. Merilendi, shtet në kufi me kryeqytetin e vendit, po shqyrton një projekt-ligj që do ta bënte të gjithë shtetin një strehë të sigurtë për imigrantët. Zoti Sessions tha se do të ishte një gabim i rëndë. tha Prokurori i Përgjithshëm. Presidenti Donald Trump i tha Kongresit muajin e kaluar se administrata e tij është duke iu përgjigjur kërkesave të popullit amerikan për zbatimin e ligjit të imigracionit dhe të sigurisë së kufijve. tha presidenti. Prokurori i Përgjithshëm i Shteteve të Bashkuara tha se njësitë administrative që kërkojnë të mbrojnë autorët e sulmeve, vjedhjeve, krimeve të drogës, përdhunimeve dhe vrasjeve, vënë komunitete të tëra në rrezik, duke përfshirë komunitetet e imigrantëve.